joelniklaus/EU_Wikipedias huggingface dataset:
Tatiana Rosová

PhDr. Tatiana Rosová (* 2. august 1961) je slovenská sociologička a politička, bývalá starostka mestskej časti Bratislava-Staré Mesto a bývalá poslankyňa NR SR.

Život 
Tatiana Rosová je vydatá, má tri deti.

 1983 – vyštudovala sociológiu na Filozofickej fakulte Univerzity Komenského v Bratislave (FiF UK)
 1983 – 1986 Výskumný ústav životnej úrovne, Výskumný ústav sociálneho rozvoja a práce (odborný asistent – sociologický výskum)
 1986 – 1989 Ústav národného zdravia mesta Bratislavy (vysokoškolák nelekár - sociologický výskum, výskum verejnej mienky)
 1989 – 1990 Katedra sociológie FF UK (vedecký pracovník - sociologický výskum, výskum verejnej mienky)
 1990 – 1992 Ústav sociálnych analýz UK, Inštitút stredoeurópskych štúdií UK (vedecký pracovník – sociologický výskum, výskum verejnej mienky)
 1993 – 1996 Focus, výskumná agentúra (riaditeľka – výskum verejnej mienky) 
 1996 – 2001 Soria&Grey, reklamná agentúra (riaditeľka Oddelenia strategického plánovania)
 2000 – 2001 Úrad vlády SR (externá poradkyňa)
 1997 – 2002 Markant, riaditeľka

Politická činnosť 
 2003 – 2006 Úrad vlády SR (poradkyňa predsedu vlády)
 od roku 2005 členkou SDKÚ-DS
 od 2006 poslankyňa NR SR a členka Výboru NR SR pre vzdelanie, mládež, vedu a šport.
 2010 – zvolená za starostku mestskej časti Bratislava-Staré Mesto.

Kritika 
Podľa Bratislavských novín si Tatiana Rosová do decembra 2010 uplatňovala na poste starostky najvyšší možný plat 4 780 €. Po verejných protestoch a začatí platnosti nového zákona sa jej plat znížil na 3 691 €. Okrem tohto platu však poberala aj poslanecký, ktorý je 3 415 €. Spolu teda zárobkom 7 106 € patrila medzi najlepšie zarábajúcich verejných činiteľov na Slovensku.

Podľa denníka Sme a Plus jeden deň došlo počas funkčného obdobia starostky Tatiany Rosovej k prudkému zhoršeniu úrovne starostlivosti o seniorov v Seniorcentre Staré mesto na Podjavorinskej ulici v Bratislave. Riaditeľka tohto zariadenia mala prostredníctvom svojho manžela Štefana Jaška napojenie na Rosovej politickú stranu (SDKÚ-DS).

Referencie

Iné projekty

Externé odkazy 
 Životopis na stránke SDKÚ-DS
 Blog Tatiany Rosovej
 

Narodenia v 1961
Absolventi Filozofickej fakulty Univerzity Komenského v Bratislave
Slovenskí politici
Politici SDKÚ
Slovenskí sociológovia
Osobnosti z Bratislavy
Poslanci NR SR (2006 – 2010)
Poslanci NR SR (2010 – 2012)
Starostovia mestskej časti Bratislava-Staré Mesto
Majstrovstvá Európy vo vodnom póle

Majstrovstvá Európy vo vodnom póle sú najvyššie európske športové podujatie národných tímov vo vodnom póle, ktoré sa koná každé dva roky. Organizátorom podujatia je Európska plavecká liga (LEN), ktorá združuje európske plavecké federácie.

Prvé majstrovstvá Európy sa uskutočnili v roku 1926 v Budapešti, vtedy však iba v mužskej kategórii. Počiatok ME žien sa datuje do roku 1985, kedy ich hostilo nórske hlavné mesto Oslo. Do roku 1999 bol vodnopólový turnaj súčasťou majstrovstiev Európy v plaveckých športoch, odvtedy sa konajú vodnopólové ME separátne.

Majstrovstvá tiež slúžia ako kvalifikácia na majstrovstvá sveta či vodnopólový turnaj Letných olympijských hier.

Muži

Zoznam

Medailová bilancia družstiev

Účasť družstiev na ME mužov 
(do 2022)

Ženy

Zoznam

Medailová bilancia družstiev

Účasť družstiev na ME žien 
(do 2022)

Iné projekty

Externé odkazy 
 Oficiálna stránka Európskej plaveckej ligy

Zdroje 
 Majstrovstvá Európy vo vodnom póle na stránke Európskej plaveckej ligy 
 Majstrovstvá Európy vo vodnom póle na stránke todor66.com 
 Majstrovstvá Európy vo vodnom póle na stránke the-sports.org
Daniel Agger

Daniel Munthe Agger známy aj pod menom Daniel Agger (* 12. december 1984, Hvidovre) je dánsky futbalový reprezentant, hrajúci na poste obrancu. V súčasnosti je od leta 2014 hráčom Brøndby IF. 

V lete 2006 prestúpil z Brøndby IF do Liverpool FC, kde hrával v Premier League s číslom 5. Agger je odchovancom klubu Rosenhøj BK.

Koncom roka 2008 sa objavili špekulácie, že by mohol prestúpiť do AC Miláno. Tento klub však správy poprel.

Referencie 

Dánski futbalisti
Hráči Brøndby IF
Hráči Liverpool FC
Hráči Majstrovstiev sveta vo futbale 2010
Hráči Majstrovstiev Európy vo futbale 2012
Alan Jelizbarovič Dzagojev

Alan Jelizbarovič Dzagojev, rus.: Алан Елизбарович Дзагоев (* 17. jún 1990) je ruský futbalový stredopoliar, v súčasnosti hrajúci v klube CSKA Moskva. Prvýkrát sa vážnejšie zviditeľnil v zápase ruskej ligy v mestskom derby proti Spartaku Moskva.

Kariéra

Majstrovstvá Európy 2012 
Reprezentoval Rusko na Majstrovstvách Európy 2012 v Poľsku a na Ukrajine. V prvom zápase strelil dva góly pri víťazstve 4:1 nad Českom. Skóroval aj v druhom zápase, proti Poľsku strelil gól na 1-0. Zápas sa nakoniec skončil 1-1.

Referencie

Iné projekty

Externé odkazy 
 profil hráča 

Narodenia v 1990
Ruskí futbalisti
Hráči PFK CSKA Moskva
Hráči Majstrovstiev Európy vo futbale 2012
Čumil (socha)

Čumil je jedna z najznámejších sôch v Bratislave a jedna z najväčších atrakcií v centre mesta.

Čumil je bronzová socha, ktorej autorom je  sochár, akademicky maliar, grafik a výtvarník Viktor Hulík . 

Osadená bola 26. júla 1997 na akcii s názvom Korzo party, na oslávenie zrekonštruovanej a vynovenej pešej zóny. Korzo party sa zúčastnilo tridsaťtisíc ľudí spolu s prezidentom Slovenska Michalom Kováčom. Súčasťou akcie bolo aj osadenie ďalších dvoch sôch Schöne Náciho a Napoleonského vojaka . Od osadenia sa socha Čumila stala jednou z najfotografovanejších sôch v Bratislave. Nachádza sa na križovatke ulíc Laurinská, Panská a Rybárska brána. 

V rôznych médiách v zahraničí dochádza k mylnému označeniu čumila napr. za vojaka . V domienke, že má na hlave prilbu. Na fotografiách vidno, že ide o zrolovanú čiapku s brmbolcom. Ako sa vyjadril autor sochy Viktor Hulík, Čumil je bratislavský zvedavec  .

Obdobné sochy sú inštalované aj v iných mestách, napr. v Rusku .

Citácia autora o Čumilovi

Galéria

Iné projekty

Referencie

Externé odkazy 
 Neuveríte, aké smiešne historky sa dozvedajú zahraniční turisti o Čumilovi!, bratislavskenoviny.sk

Sochy v Bratislave
Bratislavská aglomerácia

Bratislavská aglomerácia je územie, ktoré bolo určené zastupiteľstvom Bratislavského samosprávneho kraja vo všeobecne záväznom nariadení 9/2005 dňa 27. apríla 2005. Je to územie od Devína po Senec a od Čunova po Malacky. Zasahuje do 8 okresov, zahŕňa 34 obcí a mestských častí a 52 katastrálnych území. Rozloha je 853,15 km² a žije tu 546 300 obyvateľov.

Zoznam obcí a katastrálnych území

Referencie

Pozri aj 
 Bratislavsko-trnavská aglomerácia
 Bratislavsko-trnavsko-nitrianska aglomerácia

Externé odkazy 
 Strategická hluková mapa bratislavskej aglomerácie

Aglomerácie na Slovensku
Aglomerácia
Elbrus

Elbrus alebo Eľbrus je najvyšší vrch Kaukazu, Ruska (). Podľa niektorých názorov na vedenie hranice medzi Európou a Áziou, sa nachádza ešte v Európe, čo by z neho robilo aj najvyšší vrch Európy. Vrchol sa nachádza asi  juhozápadne od mesta Kislovodsk blízko hraníc s Gruzínskom. V staroveku ho ľudia poznali pod názvom Strobilus.

Je to neaktívny stratovulkán s dvoma centrami (západný štít , východný ) pokrytý ľadovcami a trvalým snehom. Na bokoch hory sa však nachádzajú termálne pramene a aktívne solfatáry.

Výstup 
V roku 1976 bola daná do užívania kabínová lanovka, ktorá končí vo výške . Odtiaľ premáva jednosedačková lanovka do výšky asi . Odtiaľ na vrchol vedie široká cesta po ktorej premávajú ratraky. Do výšky 4 700 metrov (Pastuchove skaly) je možné zaplatiť si ratrak.

Ďalším významným bodom je stanica Priut vo výške 4 100, oproti ktorej sú tzv. Skaly spasatelie, kde majú ubytovňu záchranári. Z Pastuchových skál sa ide do výšky  strmým svahom. V tejto výške sa cesta stáča doľava a stupajúcim traverzom sa ide až do sedla, ktoré je vo výške , kde je možné rozhodnúť sa pre výstup na vyšší, alebo nižšší z vrcholov Elbrusu. Za pekného počasia vystúpi na vrchol denne niekedy až 200 ľudí. Samotný výstup nie je technicky náročný, ale hora si každoročne vyžiada 15 až 30 obetí, nakoľko horolezci bývajú často veľmi slabo vybavení a správajú sa nedisciplinovane.

Iné projekty

Externé odkazy 
 www.volcano.si.edu – stratovulkán Elbrus na Global Volcanism Program 

Vrchy v Rusku
Vrchy na Kaukaze
Sopky Ruska
Stratovulkány
Vyhasnuté sopky
Koruna Zeme
Najvyššie vrchy štátov
Zdeno Štrba

Zdeno Štrba (* 9. jún 1976, Krásno nad Kysucou) je bývalý slovenský futbalový reprezentant, ktorý hráva na poste záložníka. V súčasnosti hráva za amatérsky klub TJ VTJ Rajecké Teplice-Konská.

S MŠK Žilina vyhral tituly majstra Slovenska v rokoch 2003, 2004 a 2007. V lete 2009 z nej prestúpil do gréckeho klubu Škoda Xanthi, kde podpísal zmluvu na dva roky.

Úspechy 
 Majster Slovenska: 2003, 2004, 2007
 Slovenský pohár: 2003
 Slovenský superpohár: 2002, 2003, 2007
 : 1. miesto - kvalififkačná skupina na MS 2010 v Afrike
 Futbalista roka (Slovensko): 7. miesto: 2009
  Prevetral rukavice brankára Marchettiho ďalekonosnou strelou v pamätnom zápase Slovensko-Taliansko na MS v Juhoafrickej republike

Referencie

Iné projekty

Externé odkazy 
 profil hráča
 profil hráča na soccerterminal.com
 Zdeno Štrba na national-football-teams.com

Narodenia v 1976
Žijúci ľudia
Slovenskí futbalisti
Hráči FK Dukla Banská Bystrica
Hráči FK Púchov
Hráči Škoda Xanthi
Hráči MŠK Žilina
Hráči Majstrovstiev sveta vo futbale 2010
Slovenská terminologická databáza

Slovenská terminologická databáza je terminologická databáza, ktorá má ambíciu sústrediť pod jednu strechu slovenské terminologické sústavy z rôznych oblastí a prispieť tak k ich ustáleniu a unifikácii na základe spolupráce odborníkov a lingvistov. Práve tento cieľ spolu s adresátom, ktorým je široká odborná, lingvistická i laická verejnosť, určil nielen koncepciu databázy ale aj štruktúru a obsah terminologického záznamu. 

Všetky príspevky do tejto terminologickej databázy sa považujú za príspevky pod licenciou GNU Free Documentation License, teda je možné kopírovať texty napríklad medzi Wikipédiou a terminologickou databázou.

Externé odkazy 
 Webová stránka databázy

Terminológia
Wayo

Mário Praženec známy ako Wayo je basgitarista skupiny Plus Mínus, v ktorej pôsobí od jej vzniku roku 2000. V rokoch 1996 – 1999 hral v skupine Iné Kafe..od 2010,keďže INE KAFE sa na scénu vrátili, hrá v dvoch kapelách. Okrem iného hral aj v sólovom projekte Why2Why so spevákom Plus Mínus, Gzom.

Pred vstupom do skupiny Iné Kafe hral s bratom Dodom (bicie) a Forusom (basa) v skupine Grg A Prd, ako spevák a gitarista. Odtiaľ ale prešiel spolu s Dodom do Iné Kafe, tretí člen Forus sa neskôr rovnako stal členom skupiny.

V roku 2005 odohral spolu s Dodom, Cibim a Vratkom 6-koncertné Situácia a Vitaj! tour, venované týmto albumom. V roku 2008 sa stal gitaristom skupiny, keď sa sformovala zostava z najdlhšie pôsobiacich členov (Vratko, Forus, Dodo, Wayo). Skupina hrala v tejto zostave do marca 2011, keď sa Wayo rozhodol Iné Kafe opustiť.

Momentálne sa venuje promotérskej činnosti a organizovaniu koncertov v Bratislave ako WAYOUT KONCERTY (www.wayoutbooking.com). Jeho agentúra priniesla do Bratislavy kapely ako BILLY TALENT, YELLOWCARD, MAD CADDIES, EVERYTIME I DIE, CANCER BATS…a taktiež organizuje pravidelné výjazdy na koncerty z Bratislavy nielen do Viedne ale aj do Prahy.

Stojí tiež za zrodom hudobného projektu pre deti s názvom Paci Pac.

Slovenskí rockoví gitaristi
Slovenskí rockoví basgitaristi
Plus Mínus
Iné Kafe
Guntur

Guntur je komplex niekoľkých prekrývajúcich sa stratovulkánov, nachádzajúci sa v západnej časi ostrova Jáva, asi 10 km severozápadne od mesta Garut. Erupcie komplexu sú evidované od 17. storočia, v prvej polovici 19. bol jedným z najaktívnejších vulkanických centier na ostrove. V druhej polovici tohto storočia však jeho aktivita ustala.

Iné projekty 
.

Externé odkazy 
 www.volcano.si.edu - vulkanický komplex Guntur na Global Volcanism Program 

Sopky Indonézie
Komplexné vulkány
Atletika na Letných olympijských hrách 2008 – Beh na 100 m mužov

Beh na 100 metrov mužov bola jedna z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang, tzv. "Vtáčom hniezde", 15. a 16. augusta. Vyhral Jamajčan Usain Bolt časom 9,69 s (nový svetový rekord). Ako prvý človek sa dostal pod hranicu 9,70 s.

Kvalifikácia

Rekordy pred OH

Medailisti

Finále

Porzi aj 
 Atletika na Letných olympijských hrách 2008
 Letné olympijské hry 2008

Externé odkazy 
 štatistika na iaaf.org

Atletika na Letných olympijských hrách 2008
Beh na 100 m
Tampomas

Tampomas je menší neaktívny stratovulkán, nachádzajúci sa v západnej časti indonézskeho ostrova Jáva. Masív vulkánu je tvorený prevažne andezitmi, vek poslednej erupcie nie je známy.

Iné projekty 
.

Externé odkazy 
 www.volcano.si.edu - stratovulkán Tampomas na Global Volcanism Program 

Sopky Indonézie
Stratovulkány
Atletika na Letných olympijských hrách 2008 – Beh na 100 m žien

Beh na 100 metrov žien bola jedna z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang, tzv. "Vtáčom hniezde", 16. a 17. augusta. Na minulých LOH vyhrala Bieloruska Julia Nesterenková.

Kvalifikácia

Rekordy

Medailisti

Finále

Porzi aj 
 Atletika na Letných olympijských hrách 2008
 Letné olympijské hry 2008

Externé odkazy 
 štatistika na iaaf.org

Atletika na Letných olympijských hrách 2008
Beh na 100 m
Excitovaný stav

Excitovaný stav je to stav atómu alebo atómového jadra s vyšším energetickým stavom ako je základný energetický stav daného atómu. Tento prebytok energie sa obyčajne uvoľňuje vo forme elektomagnetického žiarenia.

Fyzika
Atletika na Letných olympijských hrách 2008 – Beh na 400 m mužov

Beh na 400 metrov mužov bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 18., 19. a 21. augusta a vyhral Američan LaShawn Merritt.

Kvalifikácia

Rekordy

Medailisti

Finále

Porzi aj 
 Atletika na Letných olympijských hrách 2008
 Letné olympijské hry 2008

Externé odkazy 
 štatistika na iaaf.org

400 m mužov, Beh na
2008, Letné olympijské hry
Pacific Standard Time

Pacific Standard Time (PST) je časové pásmo zasahujúce na územie Spojených štátov, Kanady a Mexika. Od Coordinated Universal Time (UTC) ho oddeľuje osem hodín (UTC-8). Počas letného času ho od UTC delí sedem hodín (UTC-7).

Na území Spojených štátov a v Kanade sa vo všeobecnosti nazýva ako Pacific Time (PT). V Mexiku sa označuje ako Severozápadná zóna.

Pacific Daylight Time 
Na väčšine územia Pacific Standard Time platí počas letných mesiacov letný čas – Pacific Daylight Time (PDT), (UTC-7). Výnimku tvoria územia na okolí miest Dawson Creek a Creston v Britskej Kolumbii. Taktiež počas letných mesiacov je väčšina územia Arizony (ktorá je v pásme Mountain Standard Time a v ktorej neplatí letný čas) v rovnakom časovom pásme, ako štáty s ňou susediace na západe (ktoré sú v pásme Pacific Daylight Time).

Externé odkazy 
 Oficiálny presný čas v Kanade 
 Mapa amerických časových pásiem 
 Časové pásma v Kanade 
 PST Pacific Standard Time 

Časové pásma
Epirus (historické územie)

Epirus alebo pre starovek aj Epeiros (gr. Ήπειρος - starogrécka výslovnosť Épeiros, novogrécka Ipiros; lat. Epirus, po albánsky Epiri) je historické grécke územie, dnes rozdelené medzi Grécko a Albánsko.

Dejiny

Okolo roku 1500 pred Kr. sa v Epire usadzujú grécke kmene, ktoré dnes dostali pomenovanie Severogrécke kmene. Títo Gréci sa pravdepodobne zmiešali s menšinovým pôvodným obyvateľstvom, s Ilýrmi. Hovorilo sa tu severnou formou starogréčtiny, snáď podobný jazyk ako pôvodná starogrécka macedónčina. Počas klasickej doby neboli severné grécke kmene tak vyspelé, ako ich južní príbuzní, ktorí ich pokladali za polobarbarov. Z Epiru pochádzala aj macedónska kráľovná Olympias, matka Alexandra Veľkého a tiež Pyrrhos, kráľ Epiru, ktorý sa preslávil vojnou s Rimanmi. V starogréckom Epire boli významné mestá ako Buthroton, Finike, Dodone, Ambrakia a Argos. V 2 stor. pred Kr. Epirus a aj Grécko ovládli Rimania. Po roku 395 sa územie Grécka dostáva do Východorímskej, Byzantskej ríše. V 6 stor. centrálny Epirus osídlili Slovania, ktorí sa neskôr pomiešali s miestnymi Grékmi. Po páde Byzancie v roku 1204 tu vznikol samostatný grécky štát, Epirský despotát. Neskôr sa územie podriadilo znovuvytvorenej Byzancii. V časti Epiru, aj v dnešnej gréckej časti sa v 11.15. stor. usadzujú Albánci. V 15. stor. Epirus ovládli Turci. Epirskí Albánci prestúpili na islam. Počas tureckej vlády v Epire, v kraji Zagori vznikla autonómna grécka oblasť, Zagorochoria, známa svojimi podnikateľskými aktivitami. V 19. stor. vládol v Epire miestodržiteľ, Albánec Ali Paša z Ioanniny, ktorý vykorisťoval miestne grécke obyvateľstvo vysokými daniami a zároveň dopomohol ku gréckej národnej revolúcií, keď povstal proti tureckej moci a zamestnával tak tureckú armádu, ktorá nemohla zaútočiť na Grékov. Ali paša sa neskôr uzurpoval moc a odmietal autoritu osmanského sultána. Jeho povstanie bolo potlačené. V roku 1913 bol Epirus definitívne pričlenený ku Grécku, pričom počas viacerých konfliktov sa dostávala striedavo pod Grécku vládu aj severný Epirus, nazývaný Voria Ipiros, dnes súčasť Albánska. V Albánskom Epire tvorilo totiž grécke obyvateľstvo až 90% a tak Gréci aspoň docielili autonómiu albánskeho Epiru. To sa však zmenilo počas 2 sv. vojny, keď Albánci kolaborovali s Nemcami a mnoho Grékov z Epiru zabili. Grécky premiér Metaxas nato vysťahoval väčšinu Albáncov z gréckeho Epiru. Do Grécka prišlo z Albánska približne 35 000 severoepirských Grékov. Albánsky Epirus stratil definitívne svoju autonómiu nástupom komunistického diktátora Ervena Hodžu, ktorý prikázal zatvoriť grécke školy a Grékom poalbánčil ich mená. Hodža tiež pristúpil ku vraždeniu gréckeho obyvateľstva. To vyostrilo vzťahy medzi Gréckom a Albánskom, ktoré pretrvávajú dodnes v napätí. Po páde komunizmu sa mnohí Gréci vrátili k svojej národnej identite, niektorí emigrovali do Grécka. Stále však je na juhu Albánska silná grécka menšina.

Meno
Meno Epeiros pochádza z protogréckeho Απειρος (Apeiros), čo znamenalo kontinent, prípadne pevnina.

Iné projekty 

Historické územia v Grécku
Albánsko
Entrepôt

Entrepôt [fr. výslovnosť a(n)trpo, angl. výslovnosť ontrpou]  je slovo, ktoré vo francúzštine znamená:
 1. sklad (tovaru alebo potravín; budova alebo podnik), 
 2. colný sklad, 
 3. (prístavné) prekladisko, 
 4. a) mesto, prístav či obchodné miesto, v ktorom sa skladuje tovar, až kým nie je exportovaný či reexpedovaný na miesto jeho spotreby, b) takéto mesto atď. s colným skladom, 
 5. zastarano: sklad, v ktorom sa predáva tovar na účet štátu. 
Slovo vzniklo vo francúzštine v 17. storočí (etymológia: zo slovesa entreposer = (vo vtedajšej francúzštine:) "vsunúť časový interval", pričom  zakončenie slova bolo neskôr prispôsobené staršiemu slovu depôt = depozit, sklad). Slovo prešlo v 18. storočí aj do angličtiny (v 19. storočí sa v podobnom význame používalo bežne aj v nemčine, češtine a pod.), kde znamená to isté ako je uvedené vyššie pre francúzštinu, ale predovšetkým znamená významy 2. a 4., a okrem toho môže dnes znamenať aj všeobecne obchodné centrum.

Entrepôt ako dočasný sklad oslobodený od cla (významy 2 a 4b) 
Entrepôty boli podstatné v stredoveku a na začiatku novoveku, keď kvitla kolonizácia. Ameriky, Ázie Európou. Najrozšírenejšie boli v 19. storočí. Výhoda takýchto miest/skladov bola skutočnosť, že nebolo treba prepravovať tovar naraz celou (dlhou a riskantnou) trasou od výrobcu až do cieľa, ale (vzhľadom na to, že v entrepôtoch odpadlo clo) bolo možné trasu rozdeliť na menšie úseky, pričom každý (okrem posledného) končil v niektorom entrepôte na trase. V entrepôte tovar prevzal s cenovou prirážkov ďalší obchodník-prepravca a dopravil ho do ďalšieho entrepôtu atď. Cenové prirážky vytvárali zisk pre entrepôty a prepravcov-obchodníkov.

Zdroje 
entrepôt in: Dictionnaire de l'Académie française, Tome 1 www.academie-francaise.fr
Potonnier G., Potonnier B.: Wörterbuch für Wirtschaft, Recht und Handel - Band II Französisch-Deutsch, 1990
entrepôt in: Black's Law Dictionary, 1990
entrepôt in: Adam, J. H.: Longman Dictionary of Business English, 1989
entrepôt in: American Heritage Dictionary
entrepôt in: Oxford Dictionary of Geography
entrepôt in: Investopedia http://www.investopedia.com/terms/e/entrepot.asp

entrepôt in: Ottův slovník naučný, zv. 8

Obchod
Parkano

Parkano je mesto vo Fínsku,  severne od Tampere.

Iné projekty

Externé odkazy 
 www.parkano.fi - oficiálne stránky mesta 

Mestá vo Fínsku
Obecná polícia

Obecná polícia je jedna zo zložiek polície.

Obecná a mestská polícia na Slovensku 

Obecná polícia je poriadkový útvar pôsobiaci pri zabezpečovaní obecných vecí verejného poriadku, ochrany životného prostredia v obci a plnení úloh vyplývajúcich zo všeobecne záväzných nariadení obce, z uznesení obecného zastupiteľstva a z rozhodnutí starostu obce. Obecnú políciu zriaďuje a zrušuje obec všeobecne záväzným nariadením. Náčelníka (veliteľa) obecnej polície na návrh starostu vymenúva a odvoláva obecné zastupiteľstvo.

Úlohy obecnej polície plní v obciach, ktoré sú mestami mestská polícia. Činnosť obecnej polície upravuje Zákon Slovenskej národnej rady č. 564/1991 Zb. v znení neskorších predpisov.

Úlohy 
Medzi hlavné úlohy obecnej polície patrí:
 zabezpečovať verejný poriadok v obci
 chrániť majetok obce a občanov pred poškodením, zničením alebo zneužitím
 dbať na ochranu životného prostredia v obci
 dbať na dodržiavanie poriadku, čistoty a hygieny v uliciach a na iných verejných priestranstvách alebo verejne dostupných miestach
 vykonávať všeobecne záväzné nariadenia obce, uznesenia obecného zastupiteľstva a rozhodnutia starostu
 ukladať a vyberať v blokovom konaní pokuty za priestupky ustanovené osobitným predpisom a tiež za priestupky proti bezpečnosti a plynulosti cestnej premávky spáchané neuposlúchnutím zákazu, ktorý vyplýva z miestnej úpravy cestnej premávky
 oznamovať príslušným orgánom porušenie právnych predpisov, ktoré zistí pri plnení svojich úloh a ktorých riešenie nepatrí do pôsobnosti obce

Výzbroj 
Podľa Zákona Slovenskej národnej rady č. 564/1991 Zb. môžu tvoriť výzbroj obecnej polície len pištole a revolvery. Ako služobné pištole sa používa najmä zbrane Glock 17 a Grandpower K100, ktoré postupne nahrádzajú staršie pištole Čz 75.

Hodnosti 
Hodnosti a hodnostné označenie obecných a mestských polícií sa líši. Prevládajú najmä tieto hodnosti:
 kadet (uchádzač o prácu mestského policajta počas prípravného obdobia)
 strážnik, strážny alebo konstábel (základná hodnosť)
 strážmajster alebo seržant
 inšpektor
 poručík, komisár alebo intendant
 kapitán, prefekt alebo superintendant

Referencie

Pozri aj 
 Polícia

Externé odkazy 
 Mestská polícia Bratislava
 Mestská polícia Štúrovo

Iné projekty
Triedenie priamym vkladaním

Triedenie priamym vkladaním (anglicky: Insert Sort) je jednoduchý triediaci algoritmus usporadúvajúci prvky poľa zloženého z celých, reálnych čísel a reťazcov. Patrí medzi porovnávacie (komparačné) a asociatívne algoritmy.

Vlastnosti 
Insert Sort nepatrí medzi výhodné algoritmy triedenia, nakoľko pracuje s operačnou zložitosťou O(n²). Oproti vylepšeným triediacim algoritmom ako napr. Quicksort, triedenie haldou alebo Dobosiewiczovo triedenie je málo efektívny. Ale výsledkom jeho triedenia je stabilné pole (čiže zachová relatívne usporiadanie duplicitných kľúčov triedených prvkov). Insert Sort sa vyznačuje taktiež jednoduchou realizáciou a vhodný je hlavne na takmer usporiadané pole s malým počtom prvkov(pod 2 000). Pri usporadúvaní už usporiadaného poľa je Insert Sort dokonca rýchlejší ako Quicksort, pretože každý nový prvok porovnáva len s posledným v danom poli.

Algoritmus triedenia 
Algoritmus Insert Sortu vyberá postupne po jednom prvku z poľa a porovnáva ho s ostatnými prvkami, pričom sa tento krok opakuje počet prvkov - 1 krát. Keď narazí na menšiu hodnotu, nájdený prvok sa presunie za vybraný prvok. Týmto sa pole rozdelí na usporiadanú (ľavá) a neusporiadanú (pravá) časť. Vždy sa vkladajú prvky len jednosmerne a to z neusporiadanej časti do usporiadanej. Takto sa vzostupne usporiada celé pole prvkov. Vhodnou modifikáciou podmienok algoritmu možno dosiahnuť i zostupné usporiadanie.

Hodnoty 
Pri vhodnom vstupnom poli je minimálny počet porovnaní n-1 a presunov 2(n - 1). Najhorší prípad nastane pri totálne neusporiadanom poli s veľkým množstvom prvkov, kedy počet porovnaní narastie až na (n² + n - 2)/2 a počet presunov na (n² + 3n - 4)/2. Priamo úmerne narastá tiež náročnosť na veľkosť operačnej pamäte počítača.

Externé odkazy 
 Algoritmy usporadúvania
 Insert Sort v praxi

Triediacie algoritmy
Vojenská polícia

Vojenská polícia je jedna zo zložiek polície.

Vojenská polícia na Slovensku 
 
Vojenská polícia v rozsahu vymedzenom zákonom plní úlohy policajnej ochrany Ministerstva obrany Slovenskej republiky, Ozbrojených síl Slovenskej republiky, zložiek podieľajúcich sa na plnení úloh Ozbrojených síl Slovenskej republiky, vojenských objektov a priestorov, vojenského materiálu, ako aj ostatného majetku štátu v správe alebo v užívaní ministerstva, v priestoroch a na miestach, kde prebiehajú vojenské operácie alebo vojenské akcie. Vojenským policajtom môže byť iba profesionálny vojak. Činnosť Vojenskej polície upravuje česko-slovenský zákon č. 124/1992 Zb. o Vojenskej polícii v znení neskorších predpisov.

Pôsobnosť Vojenskej polície 

Pôsobnosť Vojenskej polície sa vzťahuje na vojakov a zamestnancov ministerstva pri plnení služobných úloh, ktoré stanoví minister obrany Slovenskej republiky, osoby, ktoré sa nachádzajú vo vojenských objektoch, priestoroch a na miestach, kde prebiehajú vojenské operácie alebo vojenské akcie, osoby, ktoré páchajú trestnú činnosť alebo priestupky spolu s vojakmi alebo proti majetku štátu, ktorý spravuje alebo užíva ministerstvo, vo vojenských objektoch, priestoroch a na miestach, kde prebiehajú vojenské operácie alebo vojenské akcie.

Úlohy Vojenskej polície 
Vojenská polícia sa podieľa na zabezpečovaní disciplíny a poriadku vo vojenských objektoch, priestoroch a na miestach, kde prebiehajú vojenské operácie alebo vojenské akcie, podieľa sa na zabezpečovaní disciplíny a poriadku vojakmi na verejnosti, odhaľuje trestné činy a zisťuje ich páchateľov a robí opatrenia na predchádzanie trestnej činnosti, koná o trestných činoch podľa osobitného predpisu, odhaľuje priestupky, zisťuje ich páchateľov a priestupky objasňuje, pátra po vojakoch a po vojenskom materiále, ako aj po ostatnom majetku štátu v správe alebo užívaní ministerstva, podieľa sa na ochrane zbraní, streliva, výbušnín a vojenského materiálu, ako aj ostatného majetku štátu v správe alebo užívaní ministerstva a materiálu dôležitého pre obranu, podieľa sa na ochrane utajovaných skutočností, dohliada na bezpečnosť prevádzky a premávky vojenských motorových a ich prípojných vozidiel a premávky motorových a nemotorových vozidiel, riadi premávku vojenských vozidiel, motorových a nemotorových vozidiel na pozemných komunikáciách, vykonáva dohľad nad výcvikom a zdokonaľovaním odbornej spôsobilosti vodičov vojenských vozidiel, vedie evidenciu vojenských vozidiel a schvaľuje ich technickú spôsobilosť podľa osobitného predpisu, ktorý určí minister, vedie evidenciu a štatistiky potrebné na plnenie svojich úloh, zaistenia osobnej bezpečnosti ministra, zaistenia osobnej bezpečnosti určených osôb, ktorých okruh určí minister, ktoré stanoví minister v čase vojny, vojnového stavu, výnimočného stavu a núdzového stavu, podľa § 4 ods. 4 zákona č. 321/2002 Z. z. o ozbrojených silách Slovenskej republiky v znení neskorších
predpisov a ktoré stanoví minister.

Pozri aj 
 polícia

Iné projekty

Externé odkazy 
 Vojenská polícia
Dieng

Dieng je aktívny vulkanický komplex, nachádzajúci sa v centrálnej časti indonézskeho ostrova Jáva. Komplex pozostáva z viacerých stratovulkánov, troskových kužeľov, kráterov a termálnych polí pleistocénno-holocénneho veku a rozprestiera sa na ploche 6 ×. Komplex je pomerne aktívny, v 20. storočí bolo zaznamenaných vyše desať, prevažne menších erupcií. Nebezpečným faktorom je uvoľnovanie toxických plynov z viacerých kráterov komplexu, tento proces si vyžiadal niekoľko obetí na životoch. Zvýšený tepelný tok v oblasti komplexu Dieng je poslednej dobe predmetom intenzívneho geotermálneho prieskumu.

Zoznam vulkanických foriem komplexu Dieng 
 Stratovulkány
 Alang - 2 300 m
 Kemulan - 1 900 m
 Ngesong - 2 210 m
 Prahu - 2 565 m
 Troskové kužele
 Binem - 2 134 m
 Bisma - 2 365 m
 Butak - 2 222 m
 Butak Petarangan - 2 135 m
 Gunung Bucu
 Jimat - 2 100 m
 Merdada - 2 100 m
 Pagerkandang - 2 075 m
 Pakuwaja - 2 398 m
 Pagnonan - 2 308 m
 Prambanan - 2 300 m
 Sigluduk
 Sikunang
 Sileri - 2 241 m
 Sinila
 Sroja - 2 300 m
 Timbang
 Lávové dómy
 Kendil
 Kunir
 Prambanan
 Watusumbul
 Krátery
 Dringo - 2 063 m
 Kawah Bitingan
 Menjer - 1 400 m
 Sumur
 Telogopasir

Iné projekty 
.

Externé odkazy 
 www.volcano.si.edu - vulkanický komplex Dieng na Global Volcanism Program 

Sopky Indonézie
Komplexné vulkány
Aktívne sopky
Sumbing (Jáva)

Sumbing je v súčasnosti neaktívny stratovulkán, nachádzajúci sa v centrálnej časti ostrova Jáva, asi 8 km juhovýchodne od stratovulkánu Sundoro, s ktorým je spojený 1 400 m vysokým sedlom. Vrchol 3 371 m vysokej sopky je ukončený 800 m širokým kráterom, ktorý je čiastočne zaplnený lávovým dómom. Jediná historicky zaznamenaná erupcia je z roku 1730.

Iné projekty 
.

Externé odkazy 
 www.volcano.si.edu - stratovulkán Sumbing na Global Volcanism Program 

Sopky Indonézie
Stratovulkány
Trojtisícovky v Indonézii
Ungaran

Ungaran je neaktívny stratovulkán nachádzajúci sa v centrálnej časti indonézskeho ostrova Jáva, asi 15 km juhozápadne od mesta Semarang. Svahy vulkánu sú silne erodované, vek poslednej erupcie nie je známy. Jediným prejavom toho, že sopka nie je úplne vyhasnutá sú dve fumarolické polia nachádzajúce sa na svahoch vulkánu.

Iné projekty 
.

Externé odkazy 
 www.volcano.si.edu - stratovulkán Ungaran na Global Volcanism Program 

Sopky Indonézie
Stratovulkány
Silicikum

Silicikum alebo silický príkrov je tektonická jednotka Západných Karpát, skladajúca sa z viacerých príkrovových telies. Tvoria ho drienocký, muránsky, vernársky, stratenský, besnícky a silický príkrov s opátskou a radzimskou troskou, bodviansky príkrov v Aggteleckom krase a v pohorí Rudabánya v Maďarsku. Silicikum tvorí planiny Slovenského krasu (Muránska, Silická, Plešivecká) južne od gemerika a v Stratenskej hornatine (Slovenský raj) a pásme Galmusu.

Názory na jeho stavbu a vývoj nie sú jednotné. Podľa starších názorov spolu s hronikom tvorí časť vejára nasunutého na sever i juh z lubenícko-margecianskej línie po zrážke gemerika a veporika. V takom prípade by mohli byť jeho súčasťou aj ďalšie vyššie subtatranské príkrovy (strážovský a veternícky). Iné teórie naznačujú, že silicikum môže byť skĺznutou časťou gemerika. Podľa novších názorov pochádza z oblasti južne od gemerika, kde tvorilo šelf Meliatského oceánu a neskôr bolo pri jeho uzavretí presunuté na sever. Otázkou však zostáva či sa nachádzalo v južnej alebo severnej časti šelfu meliatika. Silicikum prekrýva príkrovy turnaika a meliatika.

Názvy silicikum i silický príkrov sú odvodené od Silickej planiny. Silický príkrov bol po prvýkrát definovaný roku 1973 v práci H. Kozura a R. Mocka. Termín silicikum zaviedol J. Mello. Pôvodne sa predpokladalo, že ide a autochtónne horniny gemerika.

Príkrovy silicika sú podobné juvavickým príkrovom Nördliche Kalkalpen.

Geologická stavba 
Spodnú časť silicika tvoria horniny predriftového štádia. Najspodnejšia je perkupská formácia. Tvoria ju pieskovce a evapority, ktoré sa usadzovali od vrchného permu po spodný trias. Z tohto obdobia je z oblasti východne od Telgártu známe rozsiahle teleso ryolitov, zrejme súvisiacich s rozsiahlejšou provinciou acídneho vulkanizmu známou aj z iných jednotiek Západných Karpát. Nadložné verfénske bridlice tvoria pestré súvrstvie ílovitých bridlíc, pieskovcov až slieňovcov. Príkrovy silicika boli odlepené práve na súvrstviach týchto bridličnatých hornín.

Najvýznamnejšia časť silicika je budovaná vápencami svojráznej fácie juhoalpského typu, usadzovali sa v štádiu karbonátovej platformy. V anise v strednom triase najprv tmavé gutensteinské vápence, následne sa od vrchného anisu až noriku usadili veľké hrúbky (až ) bielych organodetritických vápencov wettersteinskej fácie (tieto vápence majú rôzne regionálne názvy podľa Alpských oblastí ako steinalmské, wettersteinské schreyalmské, halstattské atď.). Všeobecne ide o triasové plytkovodné vápence s veľkým množstvom fosílií. V spodnej jure (lias) došlo v siliciku k hiátu v sedimentácii.

Vyššie sa nachádzajú, už len riedko zachované sedimenty, ktoré po hiáte prechádzajú do plytkovodných krinoidových vápencov. Po nich sedimentovali naopak hlbokovodné adnetské hľuznaté vápence, ílovité vápence tzv. fleckenmergel a rádiolarity. Súvislý sedimentárny záznam sa skončil plytkovodnými uloženinami vo vrchnej jure – oxforde. Mladšie horniny predstavovala už potektonická gosauská skupina. Tieto sedimenty vystupujú napr. pri Šumiaci, Dobšinskej ľadovej jaskyni a v doline Miglinc pri Drieňovci.

Referencie 

Geológia Slovenska
Geológia Maďarska
Geológia Západných Karpát
FK Budućnost Podgorica

FK Budućnost Podgorica je čiernohorský futbalový klub so sídlom v Podgorici. Domáce zápasy hráva na Stadion Pod Goricom s kapacitou 18 000 miest.

Slávni hráči 
  Predrag Mijatović

Úspechy 
 Čiernohorská liga
 1. miesto - 2007
 2. miesto - 2006

 
Čiernohorské futbalové kluby
Kosák

Kosák môže byť:
 oblúkovite zahnutý nástroj na ručné žatie, pozri kosák (nástroj)
 obrazec utvorený spojnicou hviezd α – η – γ – ζ – μ – ε v súhvezdí Lev, pozri súhvezdie Lev
 slovenské priezvisko, pozri Kosák (priezvisko)
Pestrec mariánsky

Pestrec mariánsky () je rastlina z čeľade astrovité (Asteraceae).

Rozšírenie 
Rastie na suchých kamenistých pôdach. Je pôvodom zo Stredomoria, v Malej a Juhozápadnej Ázie a na Kanárskych ostrovoch. V Strednej Európe rastie iba ako zdomácnený.

Opis 
je to ročná alebo dvojročná rastlina. Rastie do výšky približne . Má tmavozelené lesklé a vrúbkované listy s ostňami na krajoch. Má jeden červenkasto ružový kvet. Kvitne od júna do augusta.

Kvety, listy a semená sa zbierajú pre liečivé účely. Rastlina obsahuje silymarín, ktorý sa používa pri liečení pečene. Je to jedna z najúčinnejších látok na ochranu pečene. V ľudovom liečiteľstve sa používal pri nedostatku materského mlieka, liečbe žltačky a poruchy žlče.

Galéria

Iné projekty

Zdroj 

Astrovité
Liečivé rastliny
Flóra na Slovensku

Najmenej ohrozené druhy
Halo (kométa)

Halo sú rovnomerne sa rozširujúce guľovité obálky okolo jadra kométy.

Zdroje 

Kométy
Salsa (omáčka)

Salsa je špan., tal. a ar. slovo označujúce omáčku vo všeobecnosti. V mexickej kuchyni označuje špecifickú pikantnú omáčku, vyrobenú z rôznych druhov zeleniny a ovocia (najčastejšie z rajčín alebo kukurice), ktorá je určená na namáčanie tortilla chipsov a/alebo na plnenie mnohých druhov jedál. Jej konzistencia sa pohybuje od hutnej až po  úplne hladkú.

Recept na salsu je známy už zo spisov z obdobia aztéckej kultúry. Recept sa v nespočetných obmenách používa dodnes. Čo sa týka pikantnosti, mexická salsa sa pripravuje a predáva v prevedení  od "mild" cez "medium" až po "hot".

Iné projekty 
.
.

Externé odkazy 
 http://diskuse.gastronews.cz prístup 18.7.2008
 http://magazin.atlas.sk prístup 18.7.2008

Mexické jedlá
Omáčky
Majstrovstvá Európy v basketbale žien do 18 rokov 2008

Majstrovstvá Európy v basketbale žien do 18 rokov v roku 2008 sa konajú na Slovensku, v Nitre od 18. júla do 27. júla 2008.

Účastníci

Základné skupiny

A-skupina 

18. júl 2008 

19. júl 2008 

20. júl 2008

B-skupina 

18. júl 2008 

19. júl 2008 

20. júl 2008

C-skupina 

18. júl 2008 

19. júl 2008 

20. júl 2008

D-skupina 

18. júl 2008 

19. júl 2008 

20. júl 2008

Kvalifikačné skupiny

E-skupina 

18. júl 2008 

19. júl 2008 

20. júl 2008 

22. júl 2008 

23. júl 2008 

24. júl 2008

F-skupina 

18. júl 2008 

19. júl 2008 

20. júl 2008 

22. júl 2008 

23. júl 2008 

24. júl 2008

Skupina o udržanie sa

G-skupina 

22. júl 2008 

23. júl 2008 

24. júl 2008

Semifinále

1. - 4. miesto 
26. júl 2008

5. - 8. miesto 
26. júl 2008

9. - 12. miesto 
26. júl 2008

Zápasy o umiestnenie

O 11. miesto 
27. júl 2008

O 9. miesto 
27. júl 2008

O 7. miesto 
27. júl 2008

O 5. miesto 
27. júl 2008

Zápasy o medailové miesta

O 3. miesto 
27. júl 2008

Finále 
27. júl 2008

Konečné poradie

Externé odkazy 
 oficiálna webstránka

Basketbal v 2008
Basketbal na Slovensku
Basketbal
André Abegglen

André Abegglen (* 7. marec 1909 — † 8. november 1944) bol švajčiarsky futbalista. Hral v kluboch Xamax Neuchâtel, Servette Ženeva, La Chauxte-de-Fonds. Zúčastnil sa dvoch svetových šampionátov v rokoch 1934 a 1938, kde odohral 5 zápasov s bilanciou 4 gólov. Za národný tím dal 29 gólov v 52 zápasoch.

V roku 1934 hral na majstrovstvách sveta vo futbale v Taliansku. Nastúpil vo dvoch zápasov a strelil jeden gól. Tiež sa zúčastnil na majstrovstvách sveta vo Francúzsku 1938. Nastúpil v troch zápasov a strelil tri góly v dvojzápase proti reprezentácie Nemecka a pomohol tímu postúpiť do štvrťfinále.

Zomrel v roku 1944 keď mu bolo len 35 rokov.

Švajčiarski futbalisti
Narodenia v 1909
Úmrtia v 1944
Hráči Majstrovstiev sveta vo futbale 1934
Peter Markovič

Mgr. Peter Markovič (* 10. október 1978, Dolný Kubín) je slovenský politik, bývalý poslanec NR SR za SDKÚ-DS v rokoch 20062012.

Profesionálna kariéra 

 19982003 – štúdium na Filozofickej fakulte UK, Bratislava, odbor: politológia
 20022006 Úrad vlády SR, Kancelária predsedu vlády SR – tajomník predsedu vlády SR
 2002 Úrad vlády SR, Kancelária predsedu vlády SR – Zbor poradcov predsedu vlády SR – asistent poradcu predsedu vlády SR pre vnútornú politiku
 20062012 poslanec NR SR za SDKÚ-DS
 december 2010-marec 2011 prednosta Mestského úradu v Dolnom Kubíne
 20112012 tajomník Ministerskej rady, poradný orgán vlády SR

Politická kariéra 

 20042009 predseda Združenia mládeže SDKÚ – Nová Generácia
 20002012 člen SDKÚ-DS
 20062012 poslanec Národnej rady Slovenskej republiky za SDKÚ-DS
 20112012 tajomník Ministerskej rady, poradného orgánu vlády SR

Iné projekty

Externé odkazy 
 stránka Petra Markoviča
 Blog Petra Markoviča
 

Absolventi Univerzity Komenského
Slovenskí politici
Politici SDKÚ
Poslanci NR SR (2006 – 2010)
Poslanci NR SR (2010 – 2012)
Osobnosti z Dolného Kubína
Boby

Boby je zimná športová disciplína, ktorá vznikla v Anglicku v 60. rokoch 19. storočia.

Boby sa prevádzkujú na bobovej dráhe. Bobovú dráhu tvorí: ústredňa, vlek a dráha. V ústredni je zapínací box na vlek, ktorý sa nazýva sieť. Vlekom sú boby z ústredni vytiahnuté na štartovaciu pozíciu bobovej dráhy.

Moderné boby sú druh uzavretého (kapotovaného) vozidla určeného na pohyb po bobovej dráhe. Pohyb bobov je podmienený kinetickou energiou po zľadovatenom povrchu na klesajúcej úrovni dráhy. Boby sa riadia pákou. Zasunutím páky dopredu sú gumové brzdy v ich zadnej časti nadvihnuté t. j. uvoľnené a boby pridajú na rýchlosti. Pri spätnom riadení teda dozadu sa gumené brzdy trú o dráhu čím sa rýchlosť bobov spomaľuje.

Letné boby dosahujú najväčšej rýchlosti 60 km/h
Zimné boby dosahujú najväčšej rýchlosti 210 km/h , svetový rekord bol zatiaľ 201 km/h

Iné projekty

Externé odkazy 
 Domovská stránka Bratislavskej bobovej dráhy Kamzík

 
Zimné športy
Hra dámskym pešiakom

Ako Hra dámskym pešiakom sa označujú otvorenia vznikajúce po ťahu
 1. d4
ktoré sa nedajú zaradiť do iných otvorení (Dámsky gambit, indické obrany, Holandská obrana). Biely obvykle nehrá ťah c2-c4, čo mu zmenšuje šancu na získanie prevahy, ale toto otvorenie nie je tak podrobne preskúmané, ako Dámsky gambit alebo "indické obrany", a preto je tu šanca súpera prekvapiť. Hra dámskym pešiakom sa hráva pomerne často.

Otvorenie má v klasifikácii ECO kódy od A40 do A49 a od D00 do D05. Delí na dve kategórie.

Čierny nehrá d5 
Zaujímave varianty:

Bogoľubovova indická obrana
 1. d4 Jf6 
 2. c4 e6 
 3. Jf3 Sb4+

Je pomenovaná po veľmajstrovi Jegimovi Boholjubovi a je plne korektná.

„Fianchetto“ variant
 1. d4 Jf6
 2. Jf3 g6
 3. g3 Sg7
 4. Sg2 O-O
 5. O-O d6
alebo
 5. b3 d6
 6. Sb2 Jbd7
 7. O-O a teraz 7. ... e5, 7. ... c6 alebo 7. ...c5
Biely často hráva ťahy c3 a Jbd2. Ak biely zahrá c4, otvorenie prejde do Kráľovskej indickej obrany.

Klasický benoni systém
 1. d4 c5
 2. d5 d6
 3. Jc3 Jf6
 4. Jf3 g6
 5. e4 Sg7
 6. Se2 O-O
 7. O-O Ja6 alebo 7. ... e6
Iná možnosť je, že biely počká s ťahom Jf3 a môže hrať f4
 1. d4 c5
 2. d5 d6
 3. Jc3 Jf6
 4. e4 g6
 5. f4 Sg7
A teraz 5. Jf3 alebo 5. Sb5+ s dobrými vyhliadkami na útok.

Londýnsky variant
 1. d4 Jf6
 2. Jf3 g6
 3. Sf4 Sg7
 4. e3 O-O
 5. Se2 d6
 6. h3

Moderná (Averbachova) obrana

Otvorenie má charakter Kráľovskej indickej obrany, ale čierny nevyvinie svojho jazdca na f6.
 1. d4 g6
 2. c4 Sg7
 3. e4 d6
 4. Jc3 Jd7
 5. Jf3 e5
 6. Se2 Je7
 7. O-O
alebo
 4. ... Jc6
 5. Se3 e5
 6. d5 Jce7
Biely má na výber 7. g4, 7. Sd3, 7. c5, 7. Dd2, 7. f3, 7. Jf3, 7. Jge2

Torreho útok (s ťahom d6)
 1. d4 Jf6
 2. Jf3 g6
 3. Sg5 Sg7
 4. Jbd2 O-O
 5. c3 d6
 6. e4 c5 alebo 6. ... Jbd7

Trompowského hra
 1. d4 Jf6
 2. Sg5 Je4
Najčastejšie sa hráva
 3. Sf4 c5
 4. f3 Da5+
 5. c3 Jf6
 6. Jd2 cxd4
 7. Jb3
alebo
 4. d5 Db6
Teraz môže hrať biely 5. Sc1, 5. Dc1 alebo gambitové Jd2.

Čierny hrá d5 
Zaujímavé varianty:

Colleho systém
 1. d4 d5
 2. Jf3 Jf6
 3. e3 e6
 4. Sd3 c5
 5. c3 čierny má na výber 5. ... Jc6, 5. ... Jbd7, 5. ... Sd6, 5. ... Se7
V treťom ťahu má čierny aj iné možnosti: 3. ... Sf5 alebo 3. ... Sg4

Richterov-Veresovov systém
 1. d4 d5
 2. Jc3 Jf6
 3. Sg5
 a) 3. Jbd7
 4. Jf3 a teraz 4. ... g6, 4. ... e6, 4. ... h6 alebo 4. ... c6
 alebo
 4. f3 a teraz 4. ... c6, 4. ... c5, 4. ... h6, 4. ... e6

 b) 3. ... Sf5
 Biely má na výber 4. f3, 4. e3, 4. Sxf6, Jf3.

Symetrický variant
 1. d4 d5
 2. Jf3 Jf6
 3. Sf4 Sf5
 4. e3 e6
Biely môže hrať 5. Sd3 alebo 5. Jbd2.

Torreho útok (s ťahom d5)
 1. d4 d5
 2. Jf3 Jf6
 3. Sg5 g6
 4. Jbd2 Sg7
 5. e3 O-O
 6. c3 Jbd7
A teraz 7. Sd3 alebo 7. Se2.

Externé odkazy 
 Bogoľubovova indická obrana na sach.7x.cz

Zatvorené hry
Pircova obrana

Pircova obrana (alebo aj Pircova-Ufimcevova obrana) vzniká po ťahoch:
 1. e4 d6.
Najčastejšie pokračovanie je:
 2. d4 Jf6
 3. Jc3 g6.
Je to moderné otvorenie, ktoré sa začína objavovať v 30. rokoch 20. storočia. Do šachovej praxe ho uviedol slovinský veľmajster Vasja Pirc. Podrobne ho analyzoval Kazach Anatolij Ufimcev. Po 2. svetovej vojne si toto otvorenie získalo značnú popularitu a často sa hráva aj v súčasnosti. Z popredných slovenských šachistov ho čiernymi často hráva veľmajster Ľubomír Ftáčnik. V klasifikácii ECO má kódy od B07 do B09.

Biely má vo štvrtom ťahu na výber niekoľko možností: 4. f4, 4. Jf3, 4. Sc4, 4. f3, 4. Sg5, 4. Se3, 4. Se2, 4. g3.
Najpoužívanejšie sú dve možnosti:

a) Rakúsky útok
 4. f4 Sg7
 5. Jf3 O-O
 6. Sd3, 6. Se2, 6. Se3 alebo 6. e5.

b) Klasický variant
 4. Jf3 Sg7
 5. Se2 O-O
 6. O-O a teraz sa najviac hráva 6. ... c6 alebo 6. ... Sg4.
 V 5. ťahu môže hrať biely aj 5. Sc4, 5. h3(aby zabránil ťahu Sg4) alebo 5. Se3.

c) Zaujímavý je aj Svešnikovov variant
 4. g3 Sg7
 5. Sg2 O-O
 6. Jge2

d) Byrnov systém
 1. e4 e5 
 2. d4 Jf6 
 3. Jc3 g6 
 4. Sg5 Sg7 
 5. Dd3 Jbd7 
 6. Jge2 c5 
 7. e5 c4!?

Pircova obrana sa však dá rozohrať aj inými spôsobmi. Napr. čierny nevyvinie strelca na g7. Pomerne rozšírený je variant:
 1. e4 d6
 2. d4 Jf6
 3. Jc3 c6
a teraz buď:
 4. f4 Da5
 5. Sd3 e5
 6. Jf3 Sg4
alebo:
 4. Jf3 Sg4
 5. Se2 e6

Externé odkazy 
 Byrnov systém na Sach.7x.cz 

Polootvorené hry
Stamford Bridge

Stamford Bridge je futbalový štadión, ktorý sa nachádza v štvrti Fulham a Chelsea v anglickom Londýne, je to domov pre londýnsky futbalový klub Chelsea. Nachádza sa blízko známeho parku Walham Green a fanúšikmi je prezývaný "The Bridge". Kapacitou 42 055 miest je ôsmy najvačší v Premier League.

Iné projekty

Galéria 

Futbalové štadióny v Anglicku
Šport v Londýne
Architektúra z 1876
Stavby v Londýne
FC Chelsea
Ján Demikát

JUDr. Ján Demikát (*16. júla 1951, Spišské Vlachy) je bývalý vysokopostavený príslušník ŠtB, predseda Národnej alternatívy Slovenska a bývalý kandidát na prezidenta Slovenskej republiky.

Ján Demikát absolvoval Právnickú fakultu Karlovej univerzity v Prahe a do roku 1986 pracoval v Štátnej bezpečnosti (ŠtB). V decembri 1989 ho zvolili za predsedu Ústrednej kontrolnej a revíznej komisie Ústredného výboru Komunistickej strany Slovenska (ÚKRK ÚV KSS). V súčasnosti je súkromným podnikateľom. Bol predsedom zaniknutej Národnej alternatívy Slovenska (NaAS). V roku 1999 kandidoval vo voľbách na prezidenta. Do prezidentskej kampane ho nominovali NaAS, Jednotná strana pracujúcich (JSP) a Strana národného porozumenia (SNP). Vo voľbách získal 4 537 hlasov a 0,15%.

Referencie 

Narodenia v 1951
Slovenskí politici
Kandidáti na prezidenta Slovenskej republiky (1999)
Osobnosti zo Spišských Vlách
Absolventi Karlovej univerzity
Kostihoj lekársky

Kostihoj lekársky (Symphytum officinale) je rastlina z čeľade borákovité (Boraginaceae).

Opis 
Kostihoj lekársky je trváca bylina s repovitým, čiernym koreňom, štvorhrannou stonkou a striedavými, drsnými, podlhovasto kopijovitými listami. V pazuchách listov na konci stonky rastú závinky modrofialových, zriedkavo aj bielych kvetov. Plody sú tvrdky. Celá rastlina je drsno štetinatá.

Výskyt 
V prírode rastie roztrúsene – miestami hromadne, v trávnych spoločenstvách, lužných lesoch, na ťažkých dusíkatých až neutrálnych pôdach a na vlhkých stanovištiach. Kostihoj sa pestuje aj ako krmovina pre ošípané.

Využitie 
Predmetom farmaceutického zberu sú korene (Symphyti radix). Korene sa zberajú v októbri a novembri. Používal na liečebné účely najmä na zlomeniny, zápaly svalov, zle sa hojace rany, paradentóze (preto sa dáva do zubných pást), pri vyvrtnutiach. Väčšinou slúži na vonkajšie použitie vo forme mastí, obkladov i zubných pást. Neodporúča sa používanie jeho čajovín, lebo obsahuje alkaloidy, ktoré poškodzujú organizmus, napr.: pyrolizidínové (škodia pečeni), karcinogénne (zvyšujú vznik rakoviny) a mutagénne (menia dedičnosť).

Galéria

Zdroj 

 J. Kresánek: Atlas liečivých rastlín a lesných plodov

Iné projekty 

Borákovité
Liečivé rastliny
Flóra na Slovensku
Kirov (Kirovská oblasť)

Kirov (rusky: Ки́ров) je krajské mesto v Rusku; leží na severovýchodnej európskej časti zeme (896 km od Moskvy). Mesto bolo tiež známe pod menom Chlynov (do r. 1781) a Viatka (1781–1934). Mesto má 464 600 obyvateľov.

História 

Sídlo založili novgorodskí obchodníci v roku 1181 ako pevnosť Chlynov západne od Uralu. Ako mesto sa spomína v dokumentoch z roku 1374; od roku 1489 bolo súčasťou Moskovského kniežatstva. Ako súčasť Kazanského kaganátu (14381552) nieslo mesto názov Hılın.

V roku 1781 Katarína Veľká mesto premenovala na Viatka a spravila z neho centrum samostatnej gubernie. Viaceré osobnosti sem boli poslané do vyhnanstva, napr. Alexandr Gercen, Alexandr Vitberg alebo Michail Saltykov-Ščedrin. Na konci 19. storočia bola Viatka dôležitou zastávkou na Transsibirskej magistrále. V roku 1934 bolo mesto premenované po sovietskom vodcovi Kirovovi, ktorý bol dva roky predtým zavraždený.

Charakter mesta 

Mesto sa nachádza na rieke Viatka, obklopené lesmi. Prevažuje tu ľahký priemysel – spracovanie dreva, kožušiny a výroba poľnohospodárskych strojov. Sú tu tiež vysoké školy, múzeá, divadlá, opery a baletná scéna. Do mesta sa dá dostať letecky, mestskú dopravu tu zastupujú trolejbusy a autobusy.

Vývoj počtu obyvateľov

Partnerské mestá 
  Siedlce, Poľsko

Iné projekty

Externé odkazy 
 http://www.nashavyatka.ru/
 http://www.net.kirov.ru/ 
 http://www.ikirov.ru/

Mestá v Rusku
Geografia Kirovskej oblasti